**Տ Ե Ղ Ե Կ Ա Ն Ք - Հ Ի Մ Ն Ա Վ Ո Ր ՈՒ Մ**

**Համայնքային սեփականություն հանդիսացող հողամասը ընդերքօգտագործման նպատակով վարձակալության հանձնելու մասին**

Որոշման ընդունումը բխում է <<Տեղական ինքնակառավարման մասին>> օրենքի 18-րդ հոդվածի

1-ին մասի 21-րդ կետի, Հողային օրենսգրքի 76-րդ հոդվածի 5-րդ մասի, Հայաստանի Հանրապետության կառավարության 2001 թվականի ապրիլի 12-ի N 286 որոշմամբ հաստատված կարգի 44-րդ կետի Ը) ենթակետի պահանջից, համաձայն Հայաստանի Հանրապետության Էներգետիկայի և բնական պաշարների նախարարության կողմից 2012 թվականի հոկտեմբերի 31-ի N ԼՎ-195 լեռնահատկացման ակտի, ինչպես նաև օգտակար հանածոների արդյունահանման N ՇԱԹ Վ-29/195 թույլտվության, համայնքի ավագանին համայնքի ղեկավարի առաջարկությամբ որոշում է կայացնում համայնքային սեփականություն հանդիսացող գույքը վարձակալության տրամադրելու մասին։

Ներկայացված որոշման նախագծով առաջարկվում է <<ՔԱՐ ԵՎ ԱՎԱԶ>> ՍՊԸ-ին ընդերքօգտագործման աշխատանքների կատարման համար վարձակալությամբ տրամադրել համայնքային սեփականություն հանդիսացող 3,82771 հա ընդերքօգտագործման հողամասը։

**Համայնքային սեփականություն հանդիսացող հողամասի վարձակալության տրամադրելու մասին որոշման նախագծի ընդունման կապակցությամբ Նաիրի համայնքի բյուջեում ծախսերի էական ավելացման կամ նվազեցման մասին**

<<ՔԱՐ ԵՎ ԱՎԱԶ>> ՍՊԸ-ին համայնքային սեփականություն հանդիսացող 3,82771 հա մակերեսով ընդերքօգտագործման հողամասը վարձակալության տրամադրելու մասին որոշման ընդունումը Նաիրի համայնքի բյուջեում ենթադրում է տարեկան 1723000 (մեկ միլիոն յոթ հարյուր քսաներեք հազար) դրամ եկամուտների ավելացում։

**Աշխատակազմի բնապահպանության,**

**գյուղատնտեսության և հողաշինության**

**բաժնի պետ՝ Բ.Թադևոսյան**